CELEX: 32004R1583
Language: lt
Date: 2004-09-09 00:00:00
Title: 2004 m. rugsėjo 9 d. Komisijos reglamentas (EB) Nr. 1583/2004, dėl 2004–2005 metų prekybos laikotarpiui mažiausios neperdirbtų džiovintų figų kainos, mokamos neperdirbtų džiovintų figų gamintojams, bei paramos džiovintų figų gamybai nustatymo

10.9.2004   
            
            
               LT
            
            
               Europos Sąjungos oficialusis leidinys
            
            
               L 289/58
            
         
      KOMISIJOS REGLAMENTAS (EB) Nr. 1583/2004
   2004 m. rugsėjo 9 d.
   dėl 2004–2005 metų prekybos laikotarpiui mažiausios neperdirbtų džiovintų figų kainos, mokamos neperdirbtų džiovintų figų gamintojams, bei paramos džiovintų figų gamybai nustatymo
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1996 m. spalio 28 d. Tarybos reglamentą (EB) Nr. 2201/96 dėl bendro perdirbtų vaisių ir daržovių produktų rinkų organizavimo (1), ypač į jo 6b straipsnio 3 dalį bei į 6c straipsnio 7 dalį,
   kadangi:
   
               (1)
            
            
               2003 m. rugpjūčio 29 d. Komisijos reglamento (EB) Nr. 1535/2003, nustatančio išsamias Tarybos reglamento (EB) Nr. 2201/96 taikymo pagal pagalbos perdirbtiems vaisių ir daržovių produktams schemą taisykles (2), 3 straipsnio 1 dalies c punkte buvo nustatytos prekybos džiovintomis figomis laikotarpių datos.
            
         
               (2)
            
            
               Mažiausios kainos ir paramos gamybai sumos nustatymo kriterijai apibrėžiami Reglamento (EB) Nr. 2201/96 atitinkamai 6b ir 6c straipsniuose.
            
         
               (3)
            
            
               1999 m. liepos 19 d. Komisijos reglamento (EB) Nr. 1573/1999, nustatančio išsamias Tarybos reglamento (EB) Nr. 2201/96 taikymo taisykles dėl džiovintų figų charakteristikų, už kurias suteikiama pagalba pagal pagalbos gamybai schemą (3), 1 straipsnis nustato reikalavimus, kuriuos turi atitikti produktai, kad jiems būtų taikoma mažiausia kaina bei gaunama paramos išmoka.
            
         
               (4)
            
            
               Todėl būtina nustatyti mažiausią kainą bei paramos gamybai išmokos dydį 2004–2005 metų prekybos laikotarpiui.
            
         
               (5)
            
            
               Šiame reglamente numatytos priemonės atitinka Perdirbtų vaisių ir daržovių produktų vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   2004–2005 metų prekybos laikotarpiui:
   
               a)
            
            
               Reglamento (EB) Nr. 2201/96 6b straipsnyje aptarta vienos tonos neperdirbtų džiovintų figų mažiausia gamybos kaina neto yra 878,86 euro;
            
         
               b)
            
            
               parama gamybai, aptarta Reglamento (EB) Nr. 2201/96 6c straipsnyje, yra 139,77 euro už toną gryno svorio džiovintų figų.
            
         2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2004 m. rugsėjo 9 d.
      
         
            Komisijos vardu
         
         Franz FISCHLER
         
         
            Komisijos narys
         
      
   
   
      (1)  OL L 297, 1996 11 21, p. 29. Reglamentas su paskutiniais pakeitimais, padarytais Komisijos reglamentu (EB) Nr. 386/2004 (OL L 64, 2004 3 2, p. 25).
   
      (2)  OL L 218, 2003 8 30, p. 14. Reglamentas su paskutiniais pakeitimais, padarytais Reglamentu (EB) Nr. 1132/2004 (OL L 219, 2004 6 19, p. 3).
   
      (3)  OL L 187, 1999 7 20, p. 27.